ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**««ԴԵՂԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** ««Դեղերի մասին» օրենքում լրացումներ և փոփոխություններ կատարելու մասին» 2024 թվականի ապրիլի 11-ի ՀՕ-153-Ն օրենքի 18-րդ հոդվածում լրացնել նոր 2.1-ին և 2.2-րդ մասեր` հետևյալ բովանդակությամբ`

«2.1. Մինչև ««Պետական տուրքի մասին» օրենքում փոփոխություններ և լրացումներ կատարելու մասին» 2024 թվականի ապրիլի 11-ի ՀՕ-156-Ն օրենքի ուժի մեջ մտնելը հայտատուների կողմից «Ակադեմիկոս Էմիլ Գաբրիելյանի անվան դեղերի և բժշկական տեխնոլոգիաների փորձագիտական կենտրոն» փակ բաժնետիրական ընկերությանը դեղերի շրջանառության պետական կարգավորման ոլորտում վճարված փորձաքննությունների վճարները` որպես համապատասխան ծառայության (գործողության) համար տվյալ հայտատուի կողմից վճարված պետական տուրք, մուտքագրվում են Հայաստանի Հանրապետության պետական բյուջե` սույն օրենքն ուժի մեջ մտնելուց հետո եռամսյա ժամկետում:

2.2. Սույն հոդվածի 2.1-ին մասով նախատեսված վճարների, որպես պետական տուրք, վերադարձման հետ կապված հարաբերությունները կարգավորվում են «Պետական տուրքի մասին» և «Դեղերի մասին» օրենքներով:»:

**Հոդված 2.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: